Lav et referat af nedenstående tekst:

Tekst:
Der var dyb koncentration, da den hurtige paso doble i dag blev øvet i Aalborg. Her var 16 dansere fra Aalborg Danse Center samlet til den første af mange træninger, inden de til juli sætter kursen sydpå. Holdet fik idéen, da de hørte om en paso doble-festival i Monda i Sydspanien. Det viste sig dog, at der var tale om en musikfestival. Men det skulle ikke holde de engagerede dansere tilbage, så de slog sig sammen med den lokale flamencoforening i den spanske by og planlagde et paso doble-show på festivalen. - Vi elsker at danse, og i Spanien danser man paso doble, som vi andre danser til halbal. Så nu tager vi ned for at ære dem og deres land, siger Pia Kleinschmidt, der er danselærer og har været med til at arrangere turen. Laila og Flemming Ørberg Blæsdahl fra Vindblæs har danset i tre år, og de er et af de i alt otte par, der skal danse på festivalen. - Det er en sjov idé, og det skal vi selvfølgelig være med til, siger Laila Ørberg Blæsdahl. Udover paso doble skal der læres cha cha cha, jive, rumba, charleston og showdans. Showet kan opleves 24. juni klokken 18 på torvet i Nibe, hvor der er generalprøve.

Referat:
Til juli sætter 16 danseglade nordjyder kursen mod byen Monda i Andalusien, hvor de skal optræde til en musikfestival.